# nouspet
## Brezhoneg
### Etimologiezh

    Diwar nous (eus ar rannig-verb nac'h n', hag ouz-), hag ar ger goulennata pet.

### Anv-gwan goulennata

nouspet /nusˈpeːt/
* Ne ouzer ket pet (pe dirak un anv unan hag a dalvez da c'heriañ traoù niveradus, pe dirak ur raganv amstrizh, pe dirak an araogenn a heuliet gant un anv hollek, lies pe stroll).
** ... Dahud, bet touellet nouspet den yaouank ganti... — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 41.)
** Hervez n'ouspet beleg, parrez Plougastel eo, goude Plougerne, an hini wella eus an eskopti. — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 2.)
** Tost da Zouarnenez ez oa o chom gwechall un intañvez kozh, bremañ ez eus nouspet kant vloaz. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 151.)
** « Kement-se, » emezi d'ezhañ, « a zo c'hoarvezet da nouspet beajour a-raok. [...]. » — (Roparz Hemon, An Aotrou BIMBOCHET e BREIZH, Skridoù Breizh, eil emb. 1942, p. 28.)
** Daoust ha bernioù aour burzhudus a oa en douar, nouspet kant lev dindan o zreid ? — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 75.)
* nouspet hini

### Raganv-goulenn

(ral)
nouspet
* nouspet hini

#### Deveradoù

* nouspetvet

##### Notenn

War-lerc'h nouspet e kemm an anv-kadarn bloaz da vloaz.

#### Troidigezhioù

* galleg : on ne sait combien de